Þegar samskipti barnsins við málumhverfi þess hefjast þekkir heilinn viðkomandi hljóð og styrkir þau en veikir önnur sem ekki eiga við . Umhverfið ræður síðan miklu um það hvort og þá hvernig þeir þroskast . Persónugerð hvers og eins og félags - og tilfinningaþroski getur haft mikið að segja um hvernig einstaklingar svara þeim kröfum sem eru gerðar til þeirra af samfélaginu . Allir hafa þörf fyrir að þroska hæfileika sína , vera metnir að verðleikum og fá hvatningu úr umhverfi sínu frá fjölskyldu , kennurum , vinum og öðrum sem máli skipta , og finna að þeir eru mikilvægur hluti af stærri heild .